Աշոտը չի կարծում, որ վարչապետի որդի լինելու հանգամանքը խանգարելու է իրեն կամ խոչընդոտելու է ծառայակից ընկերների հետ շփումներում։ Հարցին՝ ի՞նչ է կարծում՝ իր ու մյուս զինծառայողների միջեւ տարբերություններ կլինե՞ն ծառայության մասով, վարչապետի որդին պատասխանեց. «Վստահ եմ, որ չէ»։ Բանակում առկա խնդիրներն էլ չի պատրաստվում գաղտնի պահել։ Կբարձրաձայնի արդյո՞ք բանակում այն խնդիրների մասին, որոնց ականատես կլինի, Աշոտ Փաշինյանն ասաց, որ ինքն իր կյանքի բոլոր իրավիճակներում, որտեղ խնդիրներ տեսնի՝ միշտ էլ բարձրաձայնելու է։ «Նույնն էլ բանակում է լինելու»,- նշեց նա։